Du er en dumskalle, Charlie Brown!
Knøttene spiller baseball!
SKREVET AV CHARLES M. SCHULZ
I morgen starter en ny baseballsesong, og…
Jeg har satt opp litt statistikk om laget vårt.
Jeg tror du vil se at den har noe å si til oss alle.
Jeg vedder på at den har mye å si.
Hva har den å si?
Vel, i fjor fikk motstanderne våre 3000 runs mot våre seks runs.
De fikk 4900 treff mot våre elleve treff,
og de gjorde fire spillefeil mot våre 375.
Og mens vi tapte 999 kamper på rad…
Jeg tror ikke jeg får sove stort i natt.
Ses i morgen, Linus. Og takk for statistikken.
Gjør laget ditt en stor tjeneste i morgen.
-Hva da? -Ikke møt opp.
Jeg har fem gutter, tre jenter og en hund som ikke kan kaste.
Og hver gang vi taper, kaller de meg dumskalle.
De lar meg aldri glemme tabbene mine.
Aldri.
Hvorfor må vi lide sånn hvert eneste år?
Kanskje dumskallen Charlie ikke møter opp i år. Da har vi en sjanse.
Her er jeg, dere.
Det blir katastrofe. Vi er fortapt!
For et lag. Jeg gremmes. Ingen lagleder går gjennom det jeg gjør.
-Denne sesongen blir annerledes. -Hvordan annerledes?
I fjor slo vi oss inn i for mange dobbeltspill.
Så jeg har laget en demonstrasjon for å unngå dobbeltspill mot oss.
Snoopy er løperen, og kommer inn fra første for å bryte opp spillet på andre.
Følg med. Kampen begynner med at Linus fielder.
Linus fielder ballen.
Spørsmål?
Jeg har et. Må jeg spille på høyre felt igjen?
Ingen på tribunen ser mitt naturlig krøllete hår.
Får jeg ikke tid til å øve på Beethoven, så vil jeg ikke være catcher.
Og vi må slutte med kosepraten, som:
"Kom igjen, Charlie. Stå på. Du klarer det."
For du klarer det ikke, Charlie.
-Så du gjør oss alle til hyklere. -Og vi vil ikke være hyklere.
Baseball skal styrke personligheten, ikke bryte den ned.
Ok, la oss vise litt samarbeidsvilje.
Still dere opp.
Lasse, har ikke det andre laget kommet?
Beklageligvis, jo.
Ok, da begynner vi. Sesongens første kast.
Jeg må få det første rett over plata.
Der går det.
Rett over plata og høyt over bakgjerdet.
Hvordan er det du kaster?
Du kastet sesongens første ball over bakgjerdet.
-Den glapp for meg. -Vær mer forsiktig, Charlie.
Du traff nesten moren min.
Fint å være på haugen igjen. Sola skinner, og armen er i storform.
Alt er som i gode, gamle dager.
Dessverre.
Ok, så de har en på første.
Hvis dette laget skal slå oss, må de satse alt.
Hater når de satser alt.
Jeg må konsentrere meg. Jeg må gi alt. Jeg må…
Hvordan er det på høyre felt, Frida?
Litt kjedelig. Skal du på festen på onsdag?
Ja. Du skulle sett klærne mor har kjøpt til meg.
Det er en hvit festkjole med et bredt belte i godterosa sateng.
Nå begynner du å komme deg. Det fins en fulltreffer der.
De langsomme ballene funker bra i dag. Vi lurer den neste spilleren.
-Ta en rask ball nå. -Jeg har gitt dem raske baller.
Ikke si at du tenker på mat i en sånn stund.
Er du fra vettet?
Tilbake på plass, og ta med deg skålen.
Følg med på spillet.
Noen innespillere er temmelig hårsåre.
Det er en poleball!
-Ta imot, Charlie Brown! -Ta imot!
Har du den, Charlie?
Ikke mist den!
Kom deg under ballen!
-Så spennende! -Hva om han mister den?
Da sparker vi ham.
Nå kommer ballen, Charlie!
Poleballen faller ned!
Tar jeg den, blir jeg en helt. Mister jeg den, blir jeg dust.
Jeg kan høre dem. "Charlie 'Dusten' Brown."
Jeg hadde ballen i hansken og mistet den.
Fillern. Enda en kamp tapt. Jeg hadde tro på å vinne.
En stund hadde vi seieren innen rekkevidde.
Og så startet kampen.
Tap 123 mot null. Jeg gremmes.
For en måte å tape sesongens første kamp på.
Hvor har alle gått?
For å gråte et sted.
-Alle sammen? -Alle sammen.
Jeg slutter! Jeg nekter å fortsette å spille på et lag som aldri vinner.
Ikke slutt, Violeta. Vi trenger deg. Vi må holde sammen som lag.
Det er tross alt ikke å vinne som teller. Det er å delta.
Jeg slutter! Det er idiotisk å fortsette å spille på et lag som alltid taper.
Dette laget blir aldri til noe.
Jeg spiller ikke venstre ute for et synkende skip.
Vi er ferdige med baseball. Vi skal nyte sommeren som andre barn gjør.
Beklager, Charlie, men jeg slutter også.
Det er hardt å spille på et lag som alltid taper.
Jeg er en som trenger å vinne iblant.
Men du er ikke sånn.
Jeg tror nesten du har en nevrotisk glede av å tape.
Bare det som manglet. Lilleputt-psykiatri.
Hele laget svikter meg. Hvem blir den neste, tro?
JERNVAREHANDEL
Hva skal jeg gjøre? Jeg er en elendig lagleder.
Kanskje jeg bør gi meg til lagets beste.
Hva maser du for? Fortjener jeg ikke en sjanse til etter 999 kamper?
Lagkamerater…
Takk, herr Hennessy. Jeg skal si det til Charlie.
Vet du hva? Herr Hennessy spør om du vil bli med i en ordentlig liga.
Hva mener du?
Herr Hennessy vil sponse laget.
Sponse laget vårt?
Ja. Med ordentlige drakter og alt.
Helt supert.
Vent til laget får høre det. Det er piffen vi trenger.
Vi blir ustoppelige.
Kanskje vi kan vinne én på rad.
Jeg tror ikke vi bør bli med på dette.
Ingen av de andre vil spille uansett.
Det er best du glemmer det, Charlie. Vi ses.
Ikke gå! Dette vil inspirere laget.
Ordentlige drakter! En ordentlig liga!
Ordentlig utstyr! Drakter! Drakter!
Er jeg ikke fin i bikinien min?
Nei.
Ser jeg ikke ut som en badenymfe?
Nei.
Er han ikke søt? Han sier aldri det han mener.
Surfebølger! Surfebølger!
Wipeout!
Hvem kan utføre munn-til-munn-livredning?
STENGT
Hør her!
Charlie Brown, vet du hva vi gleder oss skikkelig til?
Til sommeren er over og du er på skolen igjen.
-Jeg har store nyheter. -Er det om baseball, vil vi ikke høre det.
-Men det er gode nyheter. -Om det kommer fra deg, er det aldri det.
Hør på meg. Jeg har noe å fortelle om baseballaget.
Bare glem det, Charlie! Vi spiller aldri baseball med deg igjen!
Slutt å plage oss, Charlie.
Dere skjønner ikke. Hennessy i jernvarebutikken vil gi oss…
Vi er ferdige med laget ditt.
Hør her, alle sammen.
Det jeg har prøvd å si,
er at herr Hennessy vil kjøpe lagdrakter til oss.
Vi skal få sjansen til å spille i en ordentlig liga.
Hvem vil kaste bort lagdrakter på laget ditt?
Herr Hennessy har bestilt draktene, og vi får navnene våre på dem.
Vi skal spille i en ordentlig liga.
Ordentlige drakter?
Kan vi ha blondeermer på dem?
Kan de drypptørke?
Ok, din dumskalle.
Hvis du kan levere draktene, gir vi deg én sjanse til.
Ordentlige drakter. Vi skal vise dem.
Hallo?
Herr Hennessy? Ja, dette er Charlie Brown.
Har de kommet? Når kan jeg hente dem? Nå? Topp! Jeg kommer straks. Jeg…
Hva sa du? Ja. Vi har en hund på laget.
Jenter? Ja, vi har et par jenter på laget.
Men… men jeg kan ikke gjøre det. De er laget mitt.
Jeg kan ikke si til jentene og Snoopy at de ikke får være med.
Du mener at ligaen ikke godtar jenter eller hunder på laget.
Men de er vennene mine og min trofaste hund.
Jeg skjønner, herr Hennessy.
Det er ikke din feil. Regler er regler.
Vi får greie oss uten drakter og glemme en ordentlig liga.
Takk uansett. Fillern.
Ingen drakter, ingen ordentlig liga. Hva skal jeg gjøre?
Herr Hennessy ringte. Vi får ikke draktene
hvis Snoopy og jentene er på laget.
Det er ikke plass for dem i en organisert liga.
Jøye meg. Sofie kommer til å rive deg i fillebiter.
Hun kommer til å gå i lufta. De spiller aldri for deg igjen.
Jeg holder tett om det til etter neste kamp.
Vi trenger bare én seier, så glemmer de alt om draktene.
-Vi bare spiller og vinner. -Er du sikker?
-Du skal ikke heller rømme fra byen? -Nei. Vi kan vinne hvis vi gir alt.
Gode, gamle Charlie. Han gir aldri opp.
Jeg vil bare si hvor fornøyd jeg er med lagånden.
Jeg liker peptalkene. Jeg liker å høre masse prat.
Ikke vær så høflig. Hvorfor sier du ikke at du er glad du har et lag med brølaper?
Jeg har funnet på noe som vil gi oss seieren.
Hva med uniformene?
Jeg ba Linus spionere på motstanderne. Vi vet hvor de er svakest.
Gi oss spionrapporten, Linus.
Jeg så laget på trening. De var elendige.
Alle kunne slått dem. Ingen av spillerne kunne slått ballen ut av innerbanen.
Og de har ei kjeftete jente på midtbanen som aldri tar en ball.
De har et dyr på annen base som ikke kan kaste.
Kasteren er en gutt med kulerundt hode som ikke kan kaste engang.
Du spionerte på eget lag!
Charlie Brown, du bør gi opp.
Det er bra at vi får ordentlige drakter, ellers ville vi ikke ha stilt opp!
Vi begynner å spille.
Lasse, du er håpløs.
Kan du ikke gjøre noe med støvet?
Hvordan kan du tenke på å ta på deg en ny drakt på en så møkkete kropp?
Du er innmari urenslig.
Ja, men jeg har rene tanker.
Kan du ikke knyte lissene engang?
Hva vil du jeg skal være? Inkonsekvent?
Jeg må kaste så godt at vi vinner.
Det er det eneste som vil få dem til å glemme de dumme draktene.
Det er ensomt her ute på kastehaugen. Det er tøft å ha et så stort ansvar.
Men så går det opp for deg at du ikke er alene.
Du er faktisk omgitt av lojale lagspillere.
Kom igjen, dumskalle! Prøv å få en over plata!
Ja, ja. En mann på første.
Jeg kjører en lav ball for dobbeltspill.
Beste dobbeltspillet jeg har sett!
Så du det? Shermy fikk treff!
Wow, et treff til.
-Hvor ble den av? -Vet ikke. Jeg ser ikke.
Jeg føler det på meg. I dag vinner vi.
For et mottak!
Laget er virkelig klart for dette. Vi kan ikke tape.
Linus, de har bare tatt to runs på ni omganger. Vi har muligheten.
Nå må du ut og bite tennene sammen!
Se på det! Linus traff!
Jeg gremmes. Felt av en klut.
Sofie, hvis du biter tennene sammen og viser styrke, har du en vinnersjanse.
Bit tennene sammen nå. Fantastisk!
Kasteren deres blir livredd. Gå ut og treff.
"Gå ut og treff"? Jeg ser ikke kasteren.
Balltreet duger ikke. Det er for lett. Ballen deres duger heller ikke.
Hvordan kan noen treffe med så sterk sol?
-Jeg slår bedre når det er overskyet. -Jeg gremmes.
Ok, Snoopy, dette er siste i niende.
Vi må ha minst to runs. Nå må du gjøre deg klar på basen.
Bra. Bit tennene sammen.
Se på det! Snoopy fikk et treff. Vi er fortsatt med.
Se på det! Snoopy kom til annen.
Snoopy kom til tredje.
Skli, Snoopy, skli!
Snoopy nådde hjemmebasen! Vi ligger bare ett run bak!
Han er dagens helt!
Det viser hva sammenbitt innsats kan føre til.
Hvem er neste sammenbitte helt?
Det er deg. Bit sammen tennene. Gjør det du sa til de andre.
Bit sammen tennene.
Jeg gremmes.
Kom igjen, Charlie. Treff den. For en gangs skyld.
Skulle du ikke gjerne sett Charlie treffe ballen?
Nei. Jeg er ikke forberedt på verdens undergang.
Jeg biter tennene sammen og gir alt.
En som biter tennene sammen, viser viljestyrke og kan ikke feile.
Jeg traff! Jeg traff! Endelig traff jeg!
Jeg traff! Det kan ingen nekte for.
Nå skal jeg ta annen base.
Jeg nådde annen base! Jeg er på vei til å bli en helt.
Hvis jeg når tredje, har vi en sjanse. Der er tredje.
Jeg skal bli helt!
Skli, Charlie Brown, skli!
Jeg klarte det! Jeg tok tredje. Utrolig nok nådde jeg tredje base!
Vi ligger bare ett run bak med uavgjort på tredje.
Men vi har to ute.
Men Charlie er på tredje, og nå er det vår beste slagmann.
Charlie vil vel ikke prøve å nå hjemmebasen?
Aldri. Ikke engang Charlie ville gjort noe så dumt.
Jeg kan prøve å nå hjemmebasen. Min store sjanse til å bli en helt.
Tar jeg den, blir det uavgjort. Og jeg blir dagens helt.
Nei, jeg tør ikke.
Jo, jeg prøver. Jeg skal bli en helt. Her kommer jeg.
Ikke vær redd, her kommer jeg.
Her blir jeg. Hvis jeg skal bli en helt, må jeg prøve å ta basen.
Først danser jeg litt på baselinja og forvirrer kasteren. Og så…
Bånn pinne!
Gale Charlie Brown prøver å nå hjemmebasen!
Skli, Charlie Brown, skli!
Din dumskalle!
Vi tapte igjen på grunn av Charlie Brown!
-Røk jeg ut? -Ut?
Din dumskalle.
Du rakk ikke halvveis fram.
Om det ikke var for lagdraktene, hadde vi sluttet nå.
Hadde vi hatt draktene, ville ikke dette skjedd.
Vi får ikke drakter.
Hva?
Jeg sa til Hennessy at vi ikke vil ha dem.
Nå holder det, Charlie Brown. Adjø for alltid.
Hadde jeg nådd basen, ville jeg blitt en helt. Isteden ble jeg dust.
-Var jeg langt unna? -Omtrent ti meter.
Fy søren, så dum Charlie Brown er.
Han gjorde så vi tapte og sa nei til draktene.
Jeg så fram til en rosa drakt som ville framhevet krøllene.
Dumskallen gjorde så vi mistet draktene.
Hvis dere vil vite det, Charlie tenkte bare på følelsene deres.
Hva mener du med "følelsene våre"?
Han sa nei til draktene fra Hennessy
fordi han hadde måttet kvitte seg med Snoopy og dere jenter.
Hennessy sa at ligaen ikke aksepterer jenter og hunder på laget.
Vi var nok litt for harde mot Charlie.
Dere jenter er tankeløse.
Tror dere ikke Charlie har følelser?
Hele gjengen er fullstendig tankeløs.
Dere gir blaffen i Charlie.
Han har vært lojal fordi dere er venner. Men har dere oppført dere som venner? Nei.
Draktene var like viktige for Charlie som for dere.
Sikkert mer.
-Jeg føler meg elendig. -Hva kan vi gjøre?
Vi kan gjøre det godt igjen ved å lage en drakt til Charlie.
Ja, det kan muntre ham opp. Men vi har ikke noe stoff.
Jo, det har vi. Gi meg den dumme kluten.
Hvorfor? Hvorfor prøvde jeg å nå hjemmebasen?
Fordi jeg ville bli en helt.
Hadde jeg nådd fram, ville jeg blitt en helt. I stedet ble jeg dust.
-Hvorfor? -Her, Charlie Brown.
Selv om du tapte kampen og er en dust, har vi laget en drakt til deg.
Til meg? En taper? En drakt?
VÅR LAGLEDER
Kjempefin.
Godt å se at dagens lille tilbakeslag ikke drepte lagånden.
Kampen i morgen blir bedre. Da tar vi dem.
Jeg har ikke sett maken til regnvær på år og dag!
Jeg er glad jeg er inne.
Jeg gremmes.
Bare en dumskalle ville vært ute i sånt regnvær.
Hvor er de andre? Vi skulle spille kamp. Er alle hjemme på grunn av litt regn?
Litt regn har aldri skadet noen.
Hvorfor står du her i regnet, Charlie?
Vet du ikke at vi skal spille kamp? Vi begynner når alle har kommet.
Har du tenkt på at det kanskje ikke kommer noen?
Ikke et øyeblikk.
Hvorfor ser du sånn på meg?
De laget drakten din av kluten min!
SLUTT KNØTTENE SPILLER BASEBALL!
Tekst: Evy Hvidsten